सेंसेक्स ने 64,768 और निफ्टी ने 19,201 का स्तर छुआ, महंगाई कम होने समेत 5 वजहों से बाजार में तेजी
BSE NSE Sensex Today, Stock Market Latest Updates आज यानी शुक्रवार (30 जून) को शेयर बाजार ने अपना ऑल टाइम हाई बनाया है। सेंसेक्स कारोबार के दौरान 64,414 के स्तर तक पहुंच गया।
शेयर बाजार ने आज यानी शुक्रवार (30 जून) को अपना नया ऑल टाइम हाई बनाया। सेंसेक्स 803 अंकों की तेजी के साथ 64,718 के स्तर पर बंद हुआ। निफ्टी में भी 216 अंकों की तेजी रही, यह 19,189 के स्तर पर बंद हुआ। यह सेंसेक्स और निफ्टी दोनों का ऑल टाइम क्लोजिंग हाई है।
इतना ही नहीं ट्रेडिंग सेशन के दौरान सेंसेक्स ने 64,768 और निफ्टी ने 19,201 के स्तर को भी छुआ। इसके साथ ही यह सेंसेक्स और निफ्टी दोनों का नया ऑल टाइम हाई और 52 वीक हाई भी बन गया है। इससे पहले बुधवार को ही दोनों ने अपना पिछला ऑल टाइम हाई बनाया था।
IIFL सिक्योरिटीज के वाइस प्रेसिडेंट (कमोडिटी एंड करेंसी) अनुज गुप्ता के अनुसार महंगाई कम होने और कच्चे तेल की कीमतों में गिरावट सहित कई ऐसे कारण हैं जिनके चलते बाजार में तेजी देखने को मिल रही है।
M&M-इंफोसिस निफ्टी-50 के टॉप गेनर
सेंसेक्स के 30 शेयरों में से 28 में तेजी और 2 में गिरावट रही। वहीं M&M, इंफोसिस, इंडसइंड बैंक, सन फार्मा, हीरो मोटोकॉर्प, TCS, मारुति और बजाज ऑटो समेत निफ्टी-50 के 40 शेयरों में तेजी रही। अडाणी पोर्ट्स, ग्रासिम, अपोलो हॉस्पिटल, HDFC लाइफ, अडाणी एंटरप्राइजेज, डिविस लैब, ICICI बैंक और BPCL समेत निफ्टी के 10 शेयरों में गिरावट रही।
IT सेक्टर में सबसे ज्यादा 2.50% की तेजी रही
NSE के 11 सेक्टोरल इंडेक्स में से 10 में तेजी और 1 में गिरावट देखने को मिली। IT सेक्टर में सबसे ज्यादा 2.50% की तेजी रही। ऑटो और PSU बैंक सेक्टर में भी 2% से ज्यादा की तेजी आई। फार्मा और प्राइवेट बैंक सेक्टर में 1% से ज्यादा की तेजी देखने को मिली। बैंक, फाइनेंशियल सर्विसेज, FMCG, मीडिया और रियल्टी सेक्टर में भी तेजी रही। सिर्फ मेटल सेक्टर में मामूली गिरावट देखने को मिली।
बाजार में तेजी के 5 कारण
इस साल बाजार में अब तक 5% से ज्यादा की तेजी
इस साल बाजार में अब तक शानदार तेजी देखने को मिली है। साल की शुरुआत यानी 2 जनवरी (1 जनवरी को बाजार बंद था) को सेंसेक्स 61,167 के स्तर पर था, जो अब (30 जून) 64,718 अंक (क्लोजिंग) पर पहुंच गया है। इस साल इसमें अब तक करीब 6% यानी 3,551 अंक की तेजी देखने को मिली है। एक्सपर्ट्स के अनुसार आगे भी ये तेजी जारी रह सकती है।
सेबी ने रिलायंस सहित 3 कंपनियों पर लगाया जुर्माना
बाजार नियामक सेबी (Sebi) ने शेयर बाजार की तीन बड़ी कंपनियों पर जुर्माना लगाया है। ये कंपनिया रिलायंस इंडस्ट्रीज की सहायक कंपनी रिलायंस स्ट्रैटेजिक इन्वेस्टमेंट्स लिमिटेड, वेदांता लिमिटेड और जी एंटरटेनमेंट एंटरप्राइजेज (ZEEL) के प्रमोटरों में से एक साइक्वेटर (Cyquator) मीडिया सर्विसेज हैं।
वेदांता पर भ्रामक जानकारी देने के लिए 30 लाख का जुर्माना: बीते साल यानी फरवरी 2022 को ऐसी खबरें आई थीं वेदांता ने भारत में सेमीकंडक्टर बनाने के लिए फॉक्सकॉन के साथ साझेदारी की है। इसके बाद, स्टॉक एक्सचेंजों ने वेदांता से स्पष्टीकरण मांगा। इस पर कंपनी ने जवाब दिया कि ये साझेदारी होल्डिंग कंपनी वोल्कन इन्वेस्टमेंट्स लिमिटेड की जाएगी। जबकि इसके बाद, कंपनी ने एक प्रेस विज्ञप्ति जारी कर बताया कि वेदांता ने सेमीकंडक्टर स्थापित करने के लिए गुजरात सरकार के साथ समझौते पर हस्ताक्षर किए हैं। इसके बाद सेबी ने मामले की जांच की और गलत जानकारी देने के आरोप में वेदांता को दोषी बताते हुए 30 लाख का जुर्माना लगाया है।
रिलायंस इंडस्ट्रीज की सहायक कंपनी रिलायंस स्ट्रैटेजिक इन्वेस्टमेंट्स लिमिटेड पर साल 2017 में लंबी अवधि के निफ्टी फ्यूचर एंड ऑप्शंस (F&O) में व्यापार करते समय हेराफेरी यानी इनसाइडर ट्रेडिंग का दोषी बताते हुए 7 लाख रुपए का जुर्माना लगाया है। जबकि साइक्वेटर मीडिया सर्विसेज पर 2019 में शेयरों की गिरवी के बारे में समय पर खुलासा नहीं करने के लिए 4 लाख रुपये का जुर्माना लगाया गया था।
आज से ओपन हुआ PKH वेंचर्स का IPO
कंस्ट्रक्शन और हॉस्पिटैलिटी फर्म PKH वेंचर्स लिमिटेड का IPO आज यानी 30 जून को ओपन हो गया है। PKH वेंचर्स के IPO में रिटेल निवेशक को मिनिमम एक लॉट यानी 100 शेयरों के लिए अप्लाय करना होगा। कंपनी ने IPO का प्राइस बैंड 140-148 रुपए प्रति शेयर रखा है। यदि आप IPO के अपर प्राइस बैंड 148 रुपए के हिसाब से 1 लॉट के लिए अप्लाय करते हैं तो आपको 14,800 रुपए लगाने होंगे। पूरी खबर पढ़ने के लिए यहां क्लिक करें
बुधवार को बाजार ने बनाया था ऑल टाइम हाई
इससे पहले बुधवार यानी 28 जून को भी शेयर बाजार ने अपना ऑल टाइम हाई बनाया था। सेंसेक्स कारोबार के दौरान 64,050 के स्तर तक पहुंच गया था। हालांकि, इसके बाद इसमें थोड़ी गिरावट आई और ये 499 अंक चढ़कर 63,915 के स्तर पर बंद हुआ। निफ्टी ने भी 19,011 का ऑल टाइम हाई बनाया। इसके बाद ये भी थोड़ा नीचे आया और 154 अंकों से ज्यादा की तेजी के साथ 18,972 के स्तर पर बंद हुआ।
15 साल में 10 हजार से 60,000 पर पहुंचा बाजार
25 जुलाई 1990 को BSE सेंसेक्स ने पहली बार 1 हजार के स्तर को छुआ था। 1 हजार से 10 हजार तक आने में इसे तकरीबन 16 साल लगे (6 फरवरी 2006), लेकिन 10 हजार से 60 हजार तक के सफर को केवल 15 साल में पूरा कर लिया।
